खेसारी लाल यादव ने 'भोजपुरी रैप' और डांस से कॉलेज में मचाया धमाल, बार-बार देखा जा रहा Video  
खेसारी लाल यादव का जबरदस्त धमाका
नए भोजपुरी सॉन्ग से मचाया धमाल
यूट्यूब पर वीडियो ने मचाई धूम
भोजपुरी सिनेमा के सुपरस्टार खेसारी लाल यादव (Khesari Lal Yadav) ने फिर एक बार धमाल मचा दिया है. खेसारी लाल यादव का लेटेस्ट भोजपुरी सॉन्ग 'लागे कूद जाई बहरी' (Lage Kud Jaai Bahri) ने   यूट्यूब पर कोहराम मचा दिया है. इस वीडियो में वो कॉलेज छात्र के रूप में दिख रहे हैं और उनका लुक काफी कमाल का है. उनका यह सॉन्ग भोजपुरी फिल्म 'जिला चंपारण' का है. खेसारी लाल यादव के इस भोजपुरी सॉन्ग को लोग खूब पसंद कर रहे हैं. इस गाने को खेसारी लाल यादव और प्रियंका सिंह ने मिलकर गाया है और इस जोड़ी ने एक बार फिर धूम मचा दी है.


खेसारी लाल यादव (Khesari Lal Yadav) के इस सॉन्ग की लोकप्रियता का अंदाजा इसी बात से लगाया जा सकता है कि इस सॉन्ग के वीडियो को अभी तक 1 करोड़ 69 लाख से ज्यादा बार देखा जा चुका है और इसे देखने का सिलसिला अभी जारी है. खेसारी लाल यादव ने इस वीडियो सॉन्ग से यूट्यूब  पर हंगामा बरपा दिया है. इस सॉन्ग में मॉर्डन लुक में दिखाई दे रहे हैं. इस गाने का म्यूजिक मधुकर आनंद ने दिया है. और इसके बोल आजाद सिंह ने लिखे हैं.



खेसारी लाल यादव (Khesari Lal Yadav) के इस गाने को यशी म्यूजिक द्वारा रिलीज किया गया है. भोजपुरी सिनेमा में खेसारी लाल यादव की जोड़ी काजल राघवानी (Kajal Raghwani) के साथ खूब जमती है. हालांकि इस सॉन्ग में यह जोड़ी नहीं है फिर भी लोगों को खेसारी का अंदाज खूब भा रहा है. साल 2018 में खेसारी लाल यादव ने भोजपुरी सिनेमा में खूब डंका बजाया था. उनकी ज्यादातक फिल्में हिट रही थीं. आने वाले दिनों में खेसारी लाल यादव की कई और फिल्में रिलीज होने वाली हैं. उम्मीद है कि दर्शकों को उनकी फिल्में खूब पसंद आएंगी.